ગઈ કાલે સવારે છત્તીસગઢના મુખ્ય પ્રધાન ડૉ. રમણસિંહ અને નરેન્દ્ર મોદી વચ્ચે બંધબારણે એક કલાક ચર્ચાવિચારણા થઈ હતી. ત્યાર બાદ નૅશનલ પીપલ્સ પાર્ટીના ફાઉન્ડર પી. એ. સંગમા નરેન્દ્ર મોદીને મળ્યા હતા અને નૉર્થ-ઈસ્ટના ૧૦ નાના રાજકીય પક્ષોનું સમર્થન મળશે એવી ખાતરી આપી હતી. દેશના વડા પ્રધાન બનવા જઈ રહેલા નરેન્દ્ર મોદીને પોતે ઍડ્વાન્સમાં બધાઈ આપવા આવી પહોંચ્યા હોવાનું પી. એ. સંગમાએ મીડિયાને કહ્યું હતું.